《汉东郡斋夕坐》
宋代·张弋

庐山解夏洪山去，自到山边叶已飘。
鸿雁影多怜塞近，交朋书少觉身遥。
屡游骑惯将军马，不饮还封道士瓢。
心忆清吟更岑寂，玉京谁与话寒宵。

作者简介：张弋，旧名奕（或作亦），字彦发，一字韩伯，号无隅翁，祖籍河阳（今河南孟县）。不喜为举子学，专意于诗，与戴复古、赵师秀等多有酬唱。曾入许定夫幕，欲命拜官，不受。后死于建业（《贵耳集》卷上）。有《秋江烟草》一卷。事见本集末附宁宗嘉定十一年（一二一八）丁煜《秋江烟草跋》。　张弋诗，以汲古阁影宋钞《南宋群贤六十家小集·秋江烟草》为底本，酌校影印文渊阁《四库全书·两宋名贤小集》（简称名贤集）。